laion/Wikipedia-Exotic huggingface dataset:
La Carrera Panamericana

La Carrera Panamericana — 1992 წლის ფილმი, რომელიც ასახავს მექსიკაში ჩატარებულ ტრადიციულ ავტორბოლა Carrera Panamericana-ს. ფილმში გამოიყენება ჯგუფ პინკ ფლოიდის მუსიკა, ხოლო ავტორბოლაში მონაწილეობენ მისი წევრები დეივიდ გილმორი და ნიკ მეისონი, მენეჯერ სტივ ო'რურკთან ერთად. ფილმში გამოყენებული მუსიკალური თემების ნაწილი ეფუძნება პინკ ფლოიდის უკვე არსებულ მასალას, ხოლო ნაწილი სპეციალურად ფილმისთვის იქნა დაწერილი. ეს არის პირველი ჩანაწერები, შექმნილი მას შემდეგ, რაც რიჩარდ რაიტი კვლავ იქცა პინკ ფლოიდის სრულუფლებიან წევრად. რაიტი ამ კომპოზიციების თანაავტორიც არის, პირველად 1975 წლის ალბომის Wish You Were Here შემდეგ. ალბომის საუნდტრეკი ცალკე არ გამოცემულა, მაგრამ კომპოზიციები შეტანილია ბუტლეგურ კრებულში A Tree Full of Secrets. ფილმი გამოსულია მხოლოდ ვიდეოკასეტის ფორმატში. უკვე არსებული Signs of Life (გილმორი/ბობ ეზრინი) Yet Another Movie (გილმორი/პატრიკ ლეონარდი) Sorrow (გილმორი) One Slip (გილმორი/ფილ მანზანერა) Run Like Hell (საკონცერტო) (გილმორი/როჯერ უოტერსი) ახალი მასალა Country Theme (გილმორი) Small Theme (გილმორი) Big Theme (გილმორი) Carrera Slow Blues (გილმორი/რაიტი/მეისონი) Mexico '78 (გილმორი) Pan Am Shuffle (გილმორი/რაიტი/მეისონი) „La Carrera Panamericana“ — კინოფილმების ინტერნეტ-მონაცემთა ბაზა (ინგლისური) ↑ Manning, Toby (2006). „Floyd on Film“, The Rough Guide to Pink Floyd, 1st, London: Rough Guides, გვ. 266. ISBN 1-84353-575-0. ციტირების თარიღი: 25 July 2012.
ელიაწმინდა

ელიაწმინდა — სოფელი ახალციხის მუნიციპალიტეტში, ადმინისტრაციული ერთეულის ცენტრი (სოფლები: ელიაწმინდა, ანი, ჭვინთა). მდებარეობს ახალციხის ქვაბულში, მდ. ლერწიანის (ფოცხოვისწყლის მარცხენა შენაკადი) სათავეებთან, ზღვის დონიდან 1440 მ-ზე, ქალაქ ახალციხიდან 10 კმ-ის დაშორებით. 2014 წლის აღწერით სოფელში 116 მცხოვრებია. სოფელი ისტორიული სამცხის ნაწილია. სახელი უნდა მომდინარეობდეს წმინდა ელიას ეკლესიისგან, რომელიც იქ ადრე მდგარა. 1595 წლის „გურჯისტანის ვილაიეთის დიდ დავთარში“ ელიაწმინდა გაუკაცრიელებულ სოფლად მოიხსენიება. ამ დროს ის ახალციხის ლივის მზვარის ნაჰიეში შედიოდა. 1829 წელს ელიაწმინდა სამცხესთან ერთად რუსეთის იმპერიას შეუერთდა. 1870 წელს აქ 4 კომლი ცხოვრობდა. 1944 წელს სოფლის მუსულმანური მოსახლეობა შუა აზიაში გადაასახლეს. 1949 წელს სოფელ ელიაწმინდას შეუერთდა ელიაწმინდის სასოფლო საბჭოს სოფელი ყურთუბანი. ისტორიულ ძეგლთაგან სოფელში ერთიც არ გადარჩენილა. სოფლის ჩრდილოეთით ღრმა ტყიან ხეობაში, ქედის კეხზე, აღმართულია ერთნავიანი ეკლესია, რომელიც ცნობილია ბოწორისის სახელწოდებით. 2014 წლის აღწერის მონაცემებით სოფელში ცხოვრობს 116 ადამიანი. ბერძენიშვილი დ., საყვარელიძე თ., ენციკლოპედია „საქართველო“, ტ. 2, თბ., 2012. — გვ. 644. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ საქართველოს სსრ უმაღლესი საბჭოს უწყებები, №10-11 (23-24), გვ. 7, თბ., 1949 წ. ISSN 0203-2023 ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
იანვარი

იანვარი (ლათ. Ianuarius) — გრიგორიანული კალენდრის პირველი თვე. იანვარში 31 დღეა. ასე უწოდეს მას იანუსის, შესასვლელთა და გამოსასვლელთა, ყოველგვარი საწყისის რომაული ღმერთის მიხედვით. იანვარი და თებერვალი არიან კალენდრის ბოლო დამატებული თვეები, ვინაიდან რომაელები ზამთარს თვლიდნენ პერიოდად თვეების გარეშე. რადგან, ტრადიციულად, კონსულებს იანვარში ირჩევდნენ, ეს თვე გახდა წლის პირველი თვე, შეცვალა ამ მიმართებით მარტი. იანვრის ძველქართული სახელწოდებაა აპანი, აპნისი. იანვარი არის ზამთრის თვე ჩრდილოეთ ნახევარსფეროში და ზაფხულისა — სამხრეთ ნახევარსფეროში. იანვრის ზოდიაქოს ნიშნებია თხის რქა და მერწყული. იანვარი იწყება კვირის იმავე დღეს, როგორც ოქტომბერი, გარდა ნაკიანი წლისა, როდესაც იგი იწყება იმავე დღეს, როგორც აპრილი და ივლისი. მთავარი სტატია: ძველი ქართული წარმართული კალენდარი. კორნელი კეკელიძე აპნისს 4 დეკემბერი — 2 იანვრით საზღვრავდა. კ. კეკელიძის აზრით „აპნისი“ არის ნათესაობითი ბრუნვა (თთუე აპნისი, აპნისაჲ), სახელობითი ბრუნვა იქნება „აპანი“, რაც იგივე ავესტური აპამ, ფალაური ავან ან ახალ-სპარსული აბან არის (აქედან გამოყავთ ებრაული აბ-იც). ეს სახელი თუ მის ეტიმოლოგიას მივაქცევთ ყურადღებას (ძველ ირანულში მდინარისა და წყლის სახელთანაა დაკავშირებული), უნდა მივიჩნიოთ იმ თვის სახელთა დუბლიკაციად, რომლესაც სურწყანი ეწოდება. ძვ. წ. 154 : ძველ რომში წლიური კონსულატის დღე პირველ იანვარზე გადმოიტანეს. ძვ. წ. 49 : გაიუს იულიუს კეისარმა გადმოლახა რუბიკონი 27 : ოქტავიანე ავგუსტუსმა გამოაცხადა რომის იმპერიის შექმნა. 395 : რომის იმპერია ორ ნაწილად გაიყო: აღმოსავლეთი და დასავლეთი. 1622 : პაპის კანცელარია იღებს გადაწყვეტილებას ახალ წლად პირველი იანვარი გამოცხადდეს. 1793 : პარიზში სიკვდილით დასაჯეს მეფე ლუი XVI. 1784 : ერეკლე II მიერ რატიფიცირებულ იქნა გეორგიევსკის ტრაქტატი. 1801 : გამოიცა საქართველოს რუსეთთან მიერთების მანიფესტი. 1853 : აბრაამ ლინკოლნმა ზანგების დამოუკიდებლობის მანიფესტი გამოსცა. 1868 : იაპონიაში აღდგა საიმპერატორო ხელისუფლება. 1924 : ინგლისელმა მკვლევარმა ჰოვარდ კარტერმა აღმოაჩინა ტუტანხამონის სარკოფაგი მეფეთა ხეობაში, ლუქსორთან, ეგვიპტე. 1925 : ბენიტო მუსოლინი თავს იტალიის დიქტატორად აცხადებს. 1933 : ადოლფ ჰიტლერი გერმანიის კანცლერი გახდა. 1950 : მარშალი ტიტო იუგოსლავიის პრეზიდენტად აირჩიეს. 1970 : 1 იანვარი იუნიქსის ეპოქის დასაბამი 1979 : ირანში ჩამოაგდეს შაჰი მოჰამედ რეზა ფეჰლევი. 1983 : კომპანია „ეპლ კომპიუტერი“ უშვებს ეპლ ლიზას — პირველი კომერციული პერსონალური კომპიუტერი, რომელსაც გრაფიკული ინტერფეისი და თაგუნა ჰქონდა. 1990 : შავი იანვარი — ბაქოში საბჭოთა არმიის მიერ აზერბაიჯანელთა საპროტესტო დემონსტრაციის სისხლიანი დარბევა. 1999 : რიგ ევროპულ ქვეყნებში საბანკო ანგარიშსწორებისათვის შემოღებულ იქნა ევრო. 2001 : დაარსდა ვიკიპედია ↑ კ. კეკელიძე, „ეტიუდები ძველი ქართული ლიტერატურის ისტორიიდან“, ტ. 1, გვ. 116 ↑ კ. კეკელიძე, „ეტიუდები ძველი ქართული ლიტერატურის ისტორიიდან“, ტ. 1, გვ. 101-102 ↑ Ginzel, I, 279 ↑ „შუშანიკის მარტვილობა“, გამოც. ილ. აბულაძისა, გვ. 46 ↑ კირილე იერუსალიმელის საკითხავი „გამოჩინებისათვის ჯუარისა“, ხელნ. A 19, გვ. 487 ↑ პოვნაჲ წმინდისა სტეფანჱსი, H 535, ფ. 51
ბოგა

ბოგა — სოფელი ახალციხის მუნიციპალიტეტში, სვირის თემში. მდებარეობს მდინარე წანისწყლის მარჯვნივ, ზღვის დონიდან 1300 მ. სოფელთან მდებარეობს ახალციხის აქატის საბადოები. 2014 წლის აღწერის მონაცემებით სოფელში ცხოვრობს 169 ადამიანი. ქართული საბჭოთა ენციკლოპედია, ტ. 2, თბ., 1977. — გვ. 435. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
გიორგიწმინდა (ახალციხის მუნიციპალიტეტი)

გიორგიწმინდა — სოფელი ახალციხის მუნიციპალიტეტში (ფერსას ადმინისტრაციული ერთეული). მდებარეობს მდინარეების, წინუბნისწყლისა და წვერუკნისღელის წყალგამყოფის სამხრეთ-აღმოსავლეთით, ზღვის დონიდან 940 მ, ახალციხიდან 12 კმ, ფერსადან 1 კმ. გიორგიწმინდიდან ჩრდილო-დასავლეთით 3 კმ-ზე აქატის საბადოა. სოფლის მახლობლად დგას VIII–IX საუკუნეების წმინდა გიორგის ეკლესია. 2014 წლის აღწერის მონაცემებით სოფელში ცხოვრობს 316 ადამიანი. გიორგიწმინდის შესასვლელი ქართული საბჭოთა ენციკლოპედია, ტ. 3, თბ., 1978. — გვ. 165. ენციკლოპედია „საქართველო“, ტ. 2, თბ., 2012. — გვ. 33. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
თისელი

თისელი — სოფელი ახალციხის მუნიციპალიტეტში, აწყურის თემში. მდებარეობს ოშორის მთის ჩრდილოეთით, მდინარე თისლის ზემოთში, ზღვის დონიდან 1200 მ, აწყურიდან 9 კმ. სოფლის ტერიტორიაზე დგას XIV-XV საუკუნეების ეკლესია და ციხესიმაგრე. 2014 წლის აღწერის მონაცემებით სოფელში ცხოვრობს 147 ადამიანი. თისელის ღვთისმშობლის ეკლესია (გუმბათიანი) თისელის ღვთისმშობლის ეკლესია (დარბაზული) ციხის ნანგრევები ქამოქვაბულები ქართული საბჭოთა ენციკლოპედია, ტ. 4, თბ., 1979. — გვ. 685. ინფორმაცია თისელის ძეგლების შესახებ[მკვდარი ბმული] ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
უმბერტო I

უმბერტო I (იტალ. Umberto I; დ. 14 მარტი, 1843, ტურინი — გ. 29 ივლისი, 1900, მონცა) — იტალიის მეფე 1878-1900 წლებში. 1843 წლის მარტს ტურინში იტალიის მეფე ვიტორიო ემანუელე II-ეს და მის მეუღლე ადალაიდა დი ლომბარდო-ვენეციას შეეძინათ ვაჟი უმბერტო. 1859 წელს მონაწილეობდა ავსტრიის წინააღმდეგ ომში. 1866 წელს მეორე ომში ავსტრიის წინააღმდეგ იგი პირადად ხელმძღვანელობდა იტალიის არმიის ერთ-ერთ დივიზიას და კუსტოცასთან მარცხის შემდეგ ბრწყინვალედ დაიცვა არმიის უკანდახევა. 1870 წელს რომის ოკუპაციის შემდეგ უმბერტოს გენერალ-ლეიტენანტის წოდება მიენიჭა და რომში სტაციონირებული დივიზიების სარდლად დაინიშნა. 1868 წლის 22 აპრილს უმბერტომ ქალაქ ტურინში იქორწინა გენუიის ჰერცოგის ქალიშვილ მარგერიტაზე. 1869 წლის 11 ნოემბერს შეეძინა ერთადერთი ვაჟი ვიტორიო ემანუელე. 1872 წელს უმბერტო და მარგერიტა სტუმრად იყვნენ ბერლინში და მონაწილეობა მიიღეს გერმანიის კრონპრინცის ქალიშვილის ნათლობაში. სწორედ აქ ჩაუყარეს მათ საფუძველი იტალიელი და გერმანელი ხალხის მეგობრულ და მოკავშირეობრივ ურთიერთობებს. 1878 წლის 9 იანვარს მამის სიკვდილის შემდეგ იგი იტალიის მეფე და სავოიის ჰერცოგი გახდა. 17 იანვარს სამეფოში მოგზაურობის დროს ქალაქ ნეაპოლში მზარეულმა სახელად პასანანტემ უმბერტო I მსუბუქად დაჭრა. 1900 წლის 29 ივლისს მეორე თავდასხმა მეფეზე მოაწყო იტალიელმა ანარქისტმა გაეტანო ბრეშიმ მონცაში. მიზეზი იყო უმბერტო I მიერ ერთ-ერთი გენერლის ღირსების ორდენით დაჯილდოება, რომელმაც სისხლში ჩაახში მუშათა დემონსტაცია მილანში. გაეტანო ბრესკიმ მეფეს სამჯერ ესროლა და სასიკვდილოდ დაჭრა. ვიტორიო ემანუელე II ვიტორიო ემანუელე III უმბერტო II Giorgio Candeloro. Storia dell’Italia moderna. — Mil.: Feltrinelli, 1986.
ინგლისის რევოლუცია

ინგლისის რევოლუცია 1640 წლის 3 ნოემბერს „ხანგრძლივი პარლამენტის“ მოწვევით დაიწყო. 1642 წლის იანვარში ლონდონიდან ჩრდილოეთში მეფის წასვლით რევოლუციის მშვიდობიანი პერიოდი დასრულდა. გარდაუვალი გახდა სამოქალაქო ომი. ინგლისის მოსახლეობა ორ ურთიერთდაპირისპირებულ ნაწილად გაითიშა. მეფის ბანაკის ძირითადი ძალა ძველი თავადაზნაურობა იყო. პარლამენტის ბანაკს ბურჟუაზია და ახალი თავადაზნაურობა, გლეხობა და ქალაქის ღარიბი მოსახლეობა შეადგენდა. გამოიკვეთა რეალური დაპირისპირებაც. ანგლიკანური სამღვდელოება და ირლანდიელი კათოლიკეები მეფეს ემხრობოდნენ, პურიტანები კი პარლამენტს. ამიტომ ინგლისის რევოლუციას ხშირად „პურიტანულ რევოლუციასაც“ უწოდებენ. პოლიტიკური და რელიგიური დაპირისპირება ტერიტორიულ დაყოფაშიც აისახა. ინგლისის ჩრდილოეთისა და დასავლეთის ნაკლებად დასახლებული, ჩამორჩენილი ნაწილი მეფის დასაყრდენად იქცა, მჭიდროდ დასახლებული, განვითარებული სამხრეთ აღმოსავლეთი ინგლისი, ლონდონი და ყველა მნიშვნელოვანი ქალაქი კი პურიტანებს ემხრობოდა. ინგლისის მოსახლეობის უმრავლესობა პარლამენტის მხარეს იდგა. ინგლისის რევოლუციის პერიოდის განსაზღვრა, ისტორიკოსთა შორის აზრთა სხვადასხვაობას იწვევს. საკამათოა არა მარტო რევოლუციის დაწყების თარიღი, არამედ მისი დასრულების დროც. ზოგიერთი მკვლევარი ინგლისის რევოლუციას იწყებს 1603 წელს, როდესაც გარდაიცვალა ინგლისის დედოფალი ელისაბედ II და ტახტზე ავიდა მარიამ სტიუარტის ვაჟი ჯეიმზ I. ინგლისის ტახტზე ახალი დინასტიის ასვლას სერიოზული ცვლილებები მოჰყვა ინგლისის საშინაო და საგარეო პოლიტიკაში. ეს, უპირველეს ყოვლისა იმით გამოიხატა, რომ სტიუარტებმა უგულვებელყვეს ინგლისის ტრადიციები. ყოველივე ამან გამოიწვია ინგლისის რევოლუციის ზღვრამდე მისვლა. ამიტომ ისტორიკოსებმა სტიუარტების მმართველობის დასაწყისს „ინგლისის რევოლუციის პროლოგი“ უწოდა. ბევრი ისტორიკოსი ფიქრობს, რომ ინგლისის რევოლუცია დაიწყო 1640 წელს ხანგრძლივი პარლამენტის მოწვევით, რომლის ირგვლივ მოხდა რევოლუციური ძალების კონსოლიდაცია. სხვები მიიჩნევენ, რომ ინგლისის რევოლუცია დაიწყო 1642 წელს, როდესაც ნოტინგემში მეფემ აღმართა შტანდარტი და ომი გამოუცხადა პარლამენტს. დაპირისპირება აბსოლიტიზმსა და პარლამენტს შორის სამხედრო კონფრონტაციით, დაპირისპირებით, დასრულდა. რევოლუციის დამთავრების თარიღის ირგვლივ ასევე გამოითქვა სხვადასხვა შეხედულებები. ერთნი ინგლისის რევოლუციას ასრულებენ ოლივერ კრომველის გარდაცვალებით 1658 წლის 3 სექტემბერს. მეორენი ამტკიცებენ, რომ ინგლისის რევოლუცია დასრულდა 1660 წელს, როდესაც მოხდა სტიუარტების დინასტიის რესტავრაცია. ინგლისში უმეფობის ხანის ინტერრეგნუმი დასრულდა. მესამენი ინგლისის რევოლუციის დამთავრებას შესაძლებლად მიიჩნევენ 1688 წელს, როდესაც ინგლისში დაემხო სტიუარტების დინასტია და ინგლისის ტახტზე ავიდა უილიამ ორანელი. ამ გადატრიალებამ საფუძველი ჩაუყარა ინგლისში დემოკრატიის დამკვიდრებას და მის შემდგომ გაფართოებას. სამოქალაქო ომების სია Official website of the English Civil War Society დაარქივებული 2008-06-25 საიტზე Wayback Machine.
ერო ჰეინონენი

ერო ჰეინონენი (დ. 27 ნოემბერი, 1979, ჰელსინკი) — ფინელი ბას-გიტარისტი, ფინური როკ ჯგუფის რასმუსის წევრი. აგრეთვე პარალელურად მოღვაწეობს რეტრო როკ-ჯგუფში Hay and Stone. მიუხედავად იმისა რომ ერო ბავშვობიდანვე უკრავდა ჯგუფში რასმუსი მან დაამთავრა სიბელიუსის უმაღლესი სკოლა,იგი ჯგუფის საკმაოდ აქტიური წევრია უკრავს ბასზე და პარალელურად ერევა ვოკალში მას ჯგუფის სხვა წევრებისგან ჰყავს ცოლი და ერთი შვილი. მისი მოღვაწეობა არ შემოიფარგლება მხოლოდ რასმუსში იგი თავისუფალ დროს უკრავს ჯგუფში hey&stone 1999-2004 წლებში კი უკრავდა ბენდში Korpi Ensemble რომელიც საკმაოდ პოპულარული პროექტი იყო. ერო ჰეინონენი არის რამდენიმე კომპოზიციის მუსიკის ავტორი
კამაგუეი

კამაგუეი (ესპ. Camagüey) — ქალაქი და მუნიციპალიტეტი კუბის ცენტრალურ ნაწილში, იგი მოსახლეობის მიხედვით მე-4 ქალაქია ქვეყანაში. კამაგუეის პროვინციის დედაქალაქი. ქალაქი დააარსეს კონკისტადორებმა დაახლოებით 1515 წელს და უწოდეს მარია-დე-პუერტო-დელ-პრინსიპე. 2008 წლის ივლისში ქალაქის ისტორიული ცენტრი შეიტანეს იუნესკოს მსოფლიო მემკვიდრეობის ძეგლების სიაში. მსოფლიო მემკვიდრეობის ძეგლების სია ამერიკაში Camagüey, Cuba: Essays, monographs, legends, poems, images Madison-Camagüey Sister City Association დაარქივებული 2009-02-13 საიტზე Wayback Machine. Links to sites offering Casa Particular in Camaguey დაარქივებული 2006-12-02 საიტზე Wayback Machine. Camaguey City Map დაარქივებული 2006-10-29 საიტზე Wayback Machine. Historic Centre of Camagüey by UNESCO
ტრინიდადი (კუბა)

ტრინიდადი (ესპ. Trinidad) — ქალაქი კუბაში, კარიბის ზღვის სანაპიროზე. მოსახლეობა: 73 ათ. ადამიანი (2003). დაარსდა 1514 წლის 23 დეკემბერს კონკისტადორ დიეგო ველასკეს დე კუელიარის მიერ. აქვს ქალაქი-მუზეუმის სტატუსი (სახლი და ეკლესია, აშენებული XVIII–XIX სს. მიჯნაზე).1988 წელს შეიტანეს იუნესკოს მსოფლიო მემკვიდრეობის ძეგლების სიაში. მსოფლიო მემკვიდრეობის ძეგლების სია ამერიკაში mycubavisit.com, Online travel guide to Trinidad fotopedia.com დაარქივებული 2017-08-29 საიტზე Wayback Machine. , Selected photos of Trinidad opengalleries.org დაარქივებული 2011-02-19 საიტზე Wayback Machine. , Photos of Trinidad
უმბერტო II

უმბერტო II ნიკოლა ტომაზო ჯოვანი (იტალ. Umberto II. Nicola Tomaso Giovanni; დ. 15 სექტემბერი, 1904, რაკონიჯი, იტალია — გ. 18 მარტი, 1983, ჟენევა, შვეიცარია) — იტალიის ბოლო მეფე, იტალიის მარშალი. უმბერტო ვიტორიო ემანუელე III-ის და მისი მეუღლის მონტენეგროს პრინცესა ელენეს ვაჟი იყო. 1946 წელს მამის ტახტიდან გადადგომის შემდეგ იგი იტალიის მეფე და სავოიის ჰერცოგი გახდა. მისმმა მმართველობამ მხოლოდ 33 დღე გასტანა, 1946 წლის 9 მაისიდან 12 ივნისამდე. მონარქიის გაუქმების შემდეგ იგი ემიგრაციაში წავიდა და აღარასოდეს დაბრუნებულა იტალიაში. 1983 წლის 18 მარტს იგი ჟენევაში გარდაიცვალა, თუმცა დაკრძალეს სავოიაში. 1930 წლის 8 იანვარს უმბერტო II-ემ იქორწინა ბელგიის პრინცესა მარი ბელგიელზე (1906–2001), რომელთანაც 4 შვილი შეეძინა: მარია პია (* 24 სექტემბერი 1934) — იუგისლავიის პრინცესა ვიტორიო ემანუელე (* 12 თებერვალი 1937) — სავოიის ჰერცოგი მარია გაბრიელა (* 24 თებერვალი 1940) — გრაფინია დე ბალკანი მარია ბეატრიჩე (* 2 თებერვალი 1943) — სენიორა კორვალანი ვიტორიო ემანუელე II უმბერტო I ვიტორიო ემანუელე III ვიკისაწყობში არის გვერდი თემაზე: უმბერტო II Royal House of Italy დაარქივებული 2008-01-11 საიტზე Wayback Machine. Royal House of Belgium დაარქივებული 2009-03-31 საიტზე Wayback Machine. Genealogy of recent members of the House of Savoy a portrait of his Website with Information on Italian Royal news stories
ძველი ჰავანა

ძველი ჰავანა (ესპ. La Habana Vieja) – კუბის დედაქალაქ ჰავანის ისტორიული ცენტრი. თავის ისტორიულ-კულტურულ ღირსშესანიშნაობებთან ერთად შედის იუნესკოს მსოფლიო მემკვიდრეობის ძეგლების სიაში. პირველი დასახლება ჰავანის ტერიტორიაზე დაარსდა 1519 წელს ესპანელების მიერ. მსოფლიო მემკვიდრეობის ძეგლების სია ამერიკაში Links to sites with casa particular and travel info on Old Havana დაარქივებული 2007-09-29 საიტზე Wayback Machine.
მასტერბოი

Masterboy — გერმანული ევროდენს-ჯგუფი. მას 1990-იან წლებში ევროპაში, აზიაში, ოკეანიასა და სამხრეთ ამერიკაში დიდი პოპულარობა ჰქონდა. ჯგუფის ცნობილ სიმღერებს შორის არის „Everybody Needs Somebody“, „Feel The Heat Of The Night“ და „Is This The Love“. Masterboy Family (1991) Feeling Alright (1993) Different Dreams (1994) Generation of Love (1995) Colours (1996) Best Of Masterboy (2000) US-Album (2006) Dance To The Beat (1990) Shake It Up And Dance (1991) Keep On Dancing (1992) O-Oh Noche Del Amor (1992) Fall in Trance (1993) Everybody Needs Somebody (1993) I Got to Give It Up (1994) Feel the Heat of the Night (1994) Is This the Love (1994) Different Dreams (1995) Megamix (1995) Generation of Love (1995) Anybody (Movin'on) (1995) Land of Dreaming (1996) Mister Feeling (1996) Show Me Colours (1996) Just For You (1997) La Ola Hand In Hand (1997) Dancin' Forever (1998) Porque te vas (1999) I Like To Like It (2000) Feel The Heat 2000 (2000) Ride Like the Wind (2001) I Need a Lover Tonight (2002) Feel the Heat 2003 (2003) უიგფილდი Fun Factory დიჯეი ბობო Real McCoy Playahitty ფანების ოფიციალური საიტი დაარქივებული 2007-01-08 საიტზე Wayback Machine.
ტაკალიკ-აბახი

ტაკალიკ-აბახი (კიჩეს ენაზე Tak’alik A’baj, „მტკიცე ქვა“) — მაიას ცივილიზაციის არქეოლოგიური ძეგლი. მდებარეობს ელ-ასინტალის მუნიციპალიტეტში, რეტალულეუს დეპარტამენტში, გვატემალის სამხრეთ ნაწილში. მიეკუთვნება შუა წინაკლასიკურ პერიოდს, ძვ. წ. VIII — II სს. ქალაქის არქიტექტურა განიცდიდა ოლმეკების ძლიერ გავლენას, ამავე დროს შეინარჩუნა მაიას კულტურის დამახასიათებელი ნიშნები. იგი ერთადერთი ძეგლია ცენტრალურ ამერიკაში, რომელსაც შემონახული აქვს ორივე კულტურის შტრიხები. Historia y Galería de Fotos დაარქივებული 2009-03-07 საიტზე Wayback Machine. ტაკალიკ-აბახის გათხრების შედეგი
Colours (მასტერბოის ალბომი)

Colours — ჯგუფ მასტერბოის 1996 წლის სტუდიური ალბომი. მის ჩაწერაში მიიღო მონაწილეობა ჯგუფის ახალმა ვოკალისტმა, ლინდა როკომ, რომელიც მანამდე ჯგუფ Milli Vanilli-ს წევრი იყო. ალბომიდან განსაკუთრებული პოპულარობა წილად ხვდა ენერგიულ სინგლს Mister Feeling, რომლის გამოსვლა საზაფხულო სეზონს დაემთხვა. სინგლი გერმანულ ჩარტში #44 პოზიციაზე მოხვდა. Intro - 2:32 Show Me Colours - 4:29 Ocean Bizarre - 3:33 La Ola (Hand In Hand) - 3:48 Mister Feeling - 4:28 I Want To Break Free - 3:25 Queen-ის სიმღერის ქავერ-ვერსია, ფრედი მერკურის ვოკალით Children Of The Night - 3:47 Dreams Within A Dream - 5:33 Just For You - 3:35 Energy - 4:45 Mister Feeling (Fresh Remix Maxi) - 6:06 Outro - 0:12 Baby Let It Be - 3:43 ორიგინალური ვერსია შეტანილია ჯგუფის წინა ალბომში Generation of Love ↑ http://www.discogs.com/Masterboy-Colours/release/131680 ↑ დაარქივებული ასლი. დაარქივებულია ორიგინალიდან — 2012-02-04. ციტირების თარიღი: 2012-02-13. ინფორმაცია საიტზე Discogs
Scapy

scapy არის ქსელური პაკეტების მანიპულირების თავისუფალი პროგრამა, პითონში დაწერილი. scapy-ს შეუძლია ქსელური ტრაფიკის თვალთვალი ლოკალურ ქსელში, პაკეტების შექმნა სხვადასხვა პროტოკოლების მხარდაჭერით, ოპერაციული სისტემის დადგენა მათი TCP/IP-ს ანაბეჭდის ანალიზით, traceroute-ი, ქსელის ანალიზი (მას შეუძლია სხვადასხვა პროგრამის შენაცვლა: hping, nmap-ის 85% ფუნქციები, arpspoof, arp-sk, arping, tcpdump, ethereal, p0f, და სხვა). (ინგლისური) Official site (ინგლისური) Documentation (ინგლისური) scapy / hping3 comparison დაარქივებული 2010-04-27 საიტზე Wayback Machine.
Hping

hping — სალვატორე სანფილიპოს მიერ შექმნილი პროგრამა ქსელის ანალიზისთვის. იგი მოქმედებს დამიზნულ პორტზე TCP პაკეტების გაგზავნით და მიღებული პაკეტების ანალიზით. მიღებული პაკეტების სახეობამ შესაძლოა ნათელი გახადოს ფაირვოლის წესები რომლებიც ძალაშია, დაბლოკილი, უარყოფილი ან დანებებული პაკეტების მეშვეობით. Nmap ოფიციალური საიტი (ინგლისური) Hping-ის ოფიციალური ვიკი დაარქივებული 2010-03-16 საიტზე Wayback Machine. (ინგლისური)
TCP/IP ფენების ანაბეჭდის დადგენა

TCP/IP ფენების ანაბეჭდის დადგენა (ინგლისურად : TCP/IP stack fingerprinting ან OS fingerprinting) წარმოადგენს სხვადასხვა მეთოდს ქსელში შეერთებულ კომპიუტერის ოპერაციული სისტემის და მისი ვერსის დასადგენად, ამ კომპიუტერის გამოგზავნილი პაკეტების ანალიზით. TCP/IP ფენების ანაბეჭდის დადგენა 2 ნაირად კეთდება : პასიურად, რაც ნიშნავს ოპერაციული სისტემის დადგენას მხოლოდ მიღებული პაკეტების ანალიზით, პაკეტების გაგზავნა არ ხდება. აქტიურად, ანუ შორეულ კომპიუტერს უგზავნით პაკეტებს და ველოდებით პასუხს (ან პასუხის არ არსებობას). მიღებული პაკეტი ზოგჯერ უცნაურად "გამოიყურება" რადგან სხვადასხვა ოპერაციული სისტემის TCP/IP ფენების იმპლემენტირების კოდი სხვადასხვანაირად რეაგირებს შეცდომების დროს. ოპერაციული სისტემის დასადგენი რამდენიმე პროგრამა : აქტიურად : Nmap, xprobe, Scapy, პასიურად : p0f (TCP SYN პაკეტების გამოყენებით), Scapy, Ettercap, Netfilter ფაირვალი ლინუქსის ბირთვის 2.6.31 ვერსიიდან. (ინგლისური) p0f v2 signature contribution page (ინგლისური) SinFP OS Fingerprinting Tool (ინგლისური) Remote OS detection via TCP/IP Stack FingerPrinting (2nd Generation) (ინგლისური) Defeating TCP/IP Stack Fingerprinting (ინგლისური) Strange Attractors and TCP/IP Sequence Number Analysis - One Year Later (ინგლისური) Security Cloak - Mask against TCP/IP Fingerprinting in Windows (ინგლისური) Sealing Wafter - Defend against OS Fingerprinting on OpenBSD (ინგლისური) AutoScan Network - Network Monitoring and Management Tool დაარქივებული 2019-08-26 საიტზე Wayback Machine.
Visual Basic

Visual Basic (VB) — დაპროგრამების პოპულარული სისტემა, რომელიც საშუალებას იძლევა მარტივად და მოხერხებულად შეიქმნას ოპერაციული სისტემა Windows-ის პლატფორმაზე მომუშავე პროგრამები, ანუ, როგორც მათ უწოდებენ Windows-ის დანართები. მნიშვნელოვანია ის გარემოება, რომ ის თითქმის ნებისმიერი ხასიათის, მათ შორის ინტერნეტის შესაძლებლობების გამოყენების უნარის მქონე, დანართის შექმნის მძლავრი ინსტრუმენტული საშუალებაა. Visual Basic-ის პროგრამული პროექტის მომზადება ხდება სპეციალურ გარემოში, რომელსაც VB-ის დაპროექტების გარემო ეწოდება. ის არის ეკრანული და დიალოგიური ფანჯრების, მენიუების, ინსტრუმენტების ზოლების ერთობლიობა და ემსახურება გრაფიკული ინტერფეისის შექმნას, პროგრამული კოდის შედგენას, პროგრამის გამართვას და შესრულებას. პროგრამული პროდუქტის შექმნის პროცესს ხშირად დაპროექტებას უწოდებენ, ხოლო თავად დაპროგრამების ზემოაღნიშნულ ენას — დაპროექტების სისტემას. ამგვარად, VB როგორც დაპროექტების სისტემა შეიცავს დაპროექტების ენას Visual Basic, პროგრამის ტრანსილაციისა და გამართვის საშუალებებს, სამუშაო გარემოს, რომელშიც გრაფიკული ინტერფეისი შეიქმნება და მოხდება პროგრამის შედგენა და შესრულება. Visual Basic 6.0 Resource Center Visual Basic 6 Renewed to Run on Windows 8
თეოდოსია ქალწული

თეოდოსია ქალწული – მართლმადიდებელი ეკლესიის წმინდანი, ხსენების დღე არის ძველი სტილით 3 აპრილი, ახალი სტილით - 16 აპრილი. წმინდა მოწამე თეოდოსია ქალწული მოწამეობრივად აღესრულა 307 წელს. 29 მაისს ზეიმობენ მისი წმინდა ნაწილების გადასვენებას კონსტანტინოპოლში, შემდეგ კი - ვენეციაში. ერთხელ, ქრისტიანთა დევნის დროს, ჩვიდმეტი წლის თეოდოსია სიკვდილმისჯილ ქრისტიანებთან მივიდა. წმინდა აღდგომის დღესასწაული იდგა, ქრისტიანები ღვთის სასუფეველზე საუბრობდნენ. წმინდა თეოდოსიამ მათ სთხოვა, ელოცათ მისთვის. დარაჯებმა შეიპყრეს გოგონა და მმართველ ურბანს მიჰგვარეს. ურბანმა თეოდოსიას უბრძანა, კერპებისთვის მსხვერპლი შეეწირა, რაზეც მან მტკიცე უარი განაცხადა. მაშინ ჯალათებმა სასტიკად აწამეს ნეტარი ქალწული. მოწამე დუმილით და გაცისკროვნებული სახით ითმენდა ტკივილებს. შემდეგ მას ლოდი შეაბეს ყელზე და ზღვაში გადააგდეს, ანგელოზებმა კი ქრისტეს სასძლო ნაპირზე უვნებლად გამოიყვანეს. გაცოფებულმა ჯალათებმა თეოდოსია მხეცებს მიუგდეს, მაგრამ მხეცებმა მხოლოდ წყლულები აულოკეს წმინდანს. ბოლოს ქრისტეს მოწამეს თავი მოჰკვეთეს. მშობლებს, რომლებიც შვილს ევედრებოდნენ, დამორჩილებოდა წარმართებს, ღამით წმინდა თეოდოსია გამოეცხადა ნათელ სამოსელში, გვირგვინით შემკული, ჯვრით ხელში და უთხრა: „აი, როგორი დიდების წართმევა გინდოდათ ჩემთვის!“ „წმიდანთა ცხოვრება“, ტომი II, თბილისი, 2001 წ.